Olugendo okuva e Naakulabye, Kampala okugenda ku kisaawe ky’e Namboole. Okutambula okuva e Naakulabye mu Kampala okutuuka ku kisaawe ky’eggwanga e Namboole ekiyitibwa Mandela National Stadium waliwo kirommita amakumi abiri. Kiyinza okukutwalira eddakiika amakumi ana okuvuga olugendo olwo. Mu kusooka kijja kukwetaagisa okutuuka ku luguudo lwa Kampala- Northern Bypass ng’okozesa oluguudo lw’e Nabulagala, Namungoona ne Namirembe. Ojja kutambula bw’oti: Vuga mmita kkumi n’emu ng’odda mu bukiikaddyo ng’oyolekera oluguudo lwa Kaweesa Road. Weta ng’odda ku ddyo ku Kaweesa Road ovuge mmita amakumi abiri mu ttaano. Weta ng’odda ku kkono ovuge mmita kikumi mu asatu. Weta ng’odda ku kkono ng’oyolekera ekkubo ly’e Nabulagala. Bw’oweta ojja kuvuga obuwanvu bwa mmita kyenda mu mwenda. Weta ng’odda ku ddyo ku luguudo lw’e Nabulagala ovuge kirommita emu. Weeyongere ovuge mmita lusanvu mu ataano ku luguudo lw’e Namungoona. Weta odde ku kkono ku luguudo lw’e Buwalakata. Vuga mmita ebikumi bibiri. Weta ng’odda ku kkono ku luguudo lw’e Namirembe. Awo vugako kirommita emu n’akatundutundu kamu. Bw’otuuka ku nkulungo, kwata ekkubo ery’okusatu eridda ku luguudo lwa Kampala – Northern Bypass. Bw’okwata ekkubo eryo, ojja kuvuga mmita lukaaga mu ataano. Yingira oluguudo lwa Kampala – Northern Bypass era ovugire ddala kirommita bbiri n’obutundutundu musanvu. Sigala ku ddyo okusobola okutambulira ku luguudo lwa Kampala – Northern Bypass. Awo vugayo kirommita endala bbiri. Kati era vugira ku ddyo oleme kuva ku luguudo lwa Kampala – Northern Bypass. Awo nno ojja kuvuga kirommita mukaaga n’obutundutundu bubiri. Kati era vugira ku ddyo osobole okusigala ku luguudo lwa Kampala – Northern Bypass. Vuga kirommita endala nnya n’obutundutundu bubiri. Bw’otuuka ku nkulungo, kwata ekkubo ery’okubiri ovuge mmita ebikumi bina. Bw’otuuka ku nkulungo, leega butereevu ovuge mmita kikumi. Kati weta ng’odda ku kkono ku luguudo lwa Stadium Road. Ojja kuvuga mmita ebikumi bisatu mu ataano ekisaawe ky’e Namboole okituukeko era ojjja kukiraba ku mukono gwo ogwa ddyo.